গুগলের ন্যানো ব্যানানা নিয়ে প্রতারণার ফাঁদ! জানুন বিস্তারিত

ওয়েবডেস্ক- প্রযুক্তি ব্যবহার একদিনে জীবনকে আধুনিকতার দিকে নিয়ে যাচ্ছে, অপরদিকে এর অপব্যবহার ক্ষতি ডেকে আনছে। প্রতারণার শিকার হচ্ছে মানুষ। একাধিক প্রলোভনে ফাঁদে পড়ে বা কথার জালে ফেলে মানুষকে নানাভাবে প্রতারিত করা হচ্ছে। প্রযুক্তির অপব্যবহার জীবনের একটি বাস্তবতা হয়ে উঠেছে।

গুগলের (Google) ন্যানো (Nano) ব্যানানা প্রো, গুগলের একটি অত্যাধুনিক এ আই ইমেজ। যা মূলত সৃজনশীল কাজের জন্য ব্যবহৃত হয়।  কিন্তু প্রতারকরা এর সুবিধা নিচ্ছে অন্যভাবে। প্রতারকদের হাতে পড়ে নকল প্যান কার্ড ও আধার কার্ড তৈরি করার কাজে ব্যবহৃত হচ্ছে। এই টুল ব্যবহার করে প্রতারকরা এমন নকশা তৈরি করছে যা দেখতে আসল কার্ডের মতোই। কিন্তু সবগুলোই আসলে ভুয়ো। যা সাধারণ মানুষের বোঝার বাইরে। কার্ডগুলি প্রথম নজরে আসল মনে হলেও, সঠিক পদ্ধতি না জানলে সেগুলি সনাক্ত করা কঠিন। তবে, এই কার্ডগুলির সঠিক সনাক্তকরণ করতে গেলে QR কোড ব্যবহার করতে হবে। আসল কার্ডের QR কোড স্ক্যান করলে পুরো তথ্য প্রকাশ পায়, এবং সেই তথ্যই জাল কার্ডকে চিহ্নিত করতে সাহায্য করবে।

আরও পড়ুন- হিমালয়ের আকাশে তিন সূর্য!

একটি আসল কার্ডের অন্যান্য বৈশিষ্ট্য যেমন মাইক্রো-লেটারিং, উত্থিত টেক্সচার এবং অনন্য প্যাটার্ন দিয়ে জাল কার্ডগুলিকে পৃথক করা যায়। তবে খুব সুক্ষ্ণভাবে লক্ষ্য করলে জাল কার্ডগুলিকে বোঝা সম্ভব। জাল কার্ডগুলিতে দেখতে পাওয়া সাধারণ সমস্যা হল ঝাপসা প্রান্ত, কম তীক্ষ্ণতা এবং বিকৃত রঙের প্যাটার্ন।  এই ধরনের বিষয় যদি সামনে আসে তা হলে তৎক্ষণাৎ অনলাইনে UIDAI বা PAN পোর্টাল, অথবা কাছের কোনও PAN যাচাইকরণ কেন্দ্রে যাচাই করা গুরুত্বপূর্ণ। সাধারণ মানুষকে আরও সচেতন হতে হবে, তবেই আমরা নিজেদের প্রতারণা থেকে রক্ষা করতে সক্ষম হব।

দেখুন আরও খবর-

The post গুগলের ন্যানো ব্যানানা নিয়ে প্রতারণার ফাঁদ! জানুন বিস্তারিত first appeared on KolkataTV.